සුළඟත් සමග වනයේ ගස්වැල් හැම එකක්ම විජලනයට පත්ව ඇති ආකාරයකි. වෘක්‍ෂලතාවෝ වැස්ස අයදිති. ගමනේ යන අපි නොවසින්නැයි අයැදියෙමු. මඳ විවේකයෙන් පසු යළි ගමන් ඇරඹූ අපට එතැන් පටන් යන්නට තිබුණේ මහ ගස්වල සෙවණ ලබමිනි. වනාන්තරයේ තැනින් තැන ට්‍රැක්ටර් ආ ගිය පාරවල්ය. ඒ මහකැබිලිත්තට යන්නට එන්නට හැදූ පාරවල් බව පැහැදිලිය. පාලනයකින් තොරව එසේ ට්‍රැක්ටර් ගමන් කිරීමෙන් වෘක්ෂ මෙන්ම සතා සිව්පාවන් ද මහත් ගැටලුවකට මුහුණ පා සිටින බව නම් සක්සුදක් සේ පැහැදිලි විය. මහ කැලේ අප ගෙනා වතුර හැර කිසිදු දිය කඩිත්තක් නොවීය. දිය කඩිති යැයි සිතූ තැන් වේළි ඉරි තළා ගොසිණි. මහකැබිලිත්ත බලා ට්‍රැක්ටර් සහ ජීප්වලින් යන බොහෝ නඩ අප මෙන් අතරමග නැවතී විඩා නිවා තේ පානය කර හෝ දිවා ආහාරය ගෙන නැවත පිටත්වීම සිදු කරති. තේ උණු කිරීමට දැල් වූ ගිනි මැල නිවා නොදමා නඩ කිහිපයක්ම මහකැබිලිත්ත බලා පිටත්ව ගොස් තිබුණි. අපේ නඩයේ අය එවැනි ගිනි මැල කිහිපයක්ම වැලි දමා නිවා දැමූහ.
වැස්ස අයදින්නේ කවුද?
වෘක්‍ෂලතාවෝ